Public procurement notice: Contract Award Notice
Published: 2024-12-17
Buyer: Next Uddannelse København
Country: DK
Region: DK011
Contract type: Services
Procedure: Open procedure
CPV classification: 71000000 | 71500000 | 71530000: Construction consultancy services
Estimated value: 2500000 DKK
Award criteria: price, quality
EU fund: eu-funds

Technical requirements: Udbuddet gennemføres i henhold til udbudsloven, jf. lov nr. 1564 af 15. december 2015. Udbuddet gennemføres som offentligt udbud, jf. udbudslovens §§ 56-57. NEXT Uddannelse København er ansvarlig for, at de generelle principper om ligebehandling, gennemsigtighed og proportionalitet samt forbuddet mod forskelsbehandling respekteres i alle faser af udbuddet.
Med fondsmidler fra A.P. Møller Fonden vil NEXT Uddannelse København opføre en nyt og moderne erhvervs- og studiefagligt hus i forventeligt tre etager med et samlet areal på minimum 6.200 m2 med titlen NEXT Praksisakademi på Campus Nørrebro beliggende på Rebslagervej 11 på Nørrebro, matrikel 6 ev. Der vil derfor skulle ske nedrivning af vores nuværende bygning C på lokationen, da det er her, NEXT Praksisakademi på Campus Nørrebro vil skulle ligge og udgøre hjertet på lokationen. 
På Campus Nørrebro har uddannelserne til huse i forskellige bygninger spredt ud over matriklen. Campus Nørrebro mangler derfor et bindeled, der kan skabe sammenhængskraft i området og mellem de forskellige uddannelser.
Det er visionen, at NEXT Praksisakademi på Campus Nørrebro skal indrettes som et fleksibelt og multifunktionelt hus, så besøgende oplever huset som en levende og åben skole, der er en aktiv del af bymiljøet, og hvor elevernes håndværk og kreativitet er en central del af områdets identitet.
Det er forventningen, at NEXT Uddannelse København med opførelsen af NEXT Praksisakademi på Campus Nørrebro kan være med til at tiltrække og fastholde flere unge på erhvervsuddannelserne, så de seneste års tendenser, hvor færre unge søger optagelse på en erhvervsuddannelse, kan vendes.
For at kunne realisere NEXT Praksisakademi på Campus Nørrebro vil A.P. Møller Fonden gennemføre en projektkonkurrence i henhold til udbudslovens §§ 84-92 på vegne af NEXT Uddannelse København. Det er forventningen, at projektkonkurrencen skal offentliggøres senest medio oktober 2024. Udpegning af vinderen af projektkonkurrencen forventes at ske ultimo 1. kvartal 2025. Selve projektkonkurrenceformen er endnu ikke afklaret. Tjenesteydelseskontrakten om totalrådgivning indgås af NEXT Uddannelse København på baggrund af projektkonkurrencen.
For at NEXT Uddannelse København kan nå at komme i mål med projektkonkurrencen, har NEXT Uddannelse København behov for at indgå aftale med én bygherrerådgiver, der kan bistå med særligt det forberedende arbejde for projektkonkurrencen, herunder særligt kvalitetssikre det arbejde med konkurrenceprogrammet, der allerede er udført af NEXT Uddannelse København, samt bistå med færdiggørelsen af konkurrenceprogrammet. Dertil kommer, at bygherrerådgiver i en periode på fire år efter projektkonkurrencens afslutning skal levere rådgivning til NEXT Uddannelse København, for så vidt rådgivningen kan relateres til NEXT Praksisakademi på Campus Nørrebro. Denne del af kontrakten, der indgås med bygherrerådgiver, har således karakter af en rammeaftale.
Den juridiske del af projektkonkurrencen, herunder den juridiske del af udarbejdelsen af konkurrenceprogrammet, vil forventeligt blive varetaget af en konkurrencesekretær udpeget af A.P. Møller Fonden og vil derfor ikke være omfattet af bygherrerådgivers arbejde. Bygherrerådgiver skal dog forvente og være indstillet på, at bygherrerådgiver skal indgå i et tæt samarbejde med NEXT Uddannelse København og øvrige af NEXT Uddannelse Københavns rådgivere, herunder Hele Landet, som udarbejder en stor del af funktionsprogrammet til projektkonkurrencen for NEXT Uddannelse København.
Da konkurrenceprogrammet for projektkonkurrencen skal offentliggøres senest medio oktober 2024, har NEXT Uddannelse København allerede igangsat udarbejdelsen af konkurrenceprogrammet. En stor del af bygherrerådgivers arbejde bliver derfor at foretage en kvalitetssikring af konkurrenceprogrammet. En væsentlig del af bygherrerådgivers arbejde vil derfor skulle udføres ultimo september/oktober 2024, hvilket derfor skal være muligt for bygherrerådgiver. Hertil skal bygherrerådgiver have mulighed for at deltage i en række møder i særligt uge 39-41, herunder også heldagsmøder. De forventede specifikke tidspunkter for møderne fremgår af udbudsbetingelserne.
NEXT Praksisakademi på Campus Nørrebro forventes at have kostet op mod kr. 167 mio., når det er færdigt.
Udbuddet gennemføres elektronisk ved brug af udbudsportalen www.udbuddet.dk. Tilbudsgiver skal derfor oprettes som licenshaver hos www.udbuddet.dk for at kunne deltage i udbuddet. Oprettelse som licenshaver kan ske uden omkostning.
Spørgsmål vedrørende www.udbuddet.dk, herunder forhold vedrørende oprettelsen som licenshaver, skal stilles direkte til www.udbuddet.dk via support-funktionen. www.udbuddet.dk's support kan træffes via telefon +45 7022 7007
Der ydes ikke vederlag for tilbudsgivernes deltagelse i udbudsprocessen.
Der afholdes en besigtigelse tirsdag den 13. august 2024, kl. 13.30-15.00. Nærmere oplysning herom fremgår af udbudsmaterialet, hvor også oplysning omkring tilmelding fremgår. 

I bekendtgørelse om indgået kontrakt er kontraktens varighed angivet til 4 år. Det bemærkes i den forbindelse, at det er en forventet varighed af kontrakten, og at kontrakten først ophører, når parterne hver især har opfyldt sine forpligtelser i henhold til kontrakten, dog ikke senere end 4 år.
Bygherrerådgiver forventes primært at udføre bygherrerådgivningen på Rebslagervej 11, 2400 København NV, hvor NEXT Praksisakademi på Campus Nørrebro skal opføres.
Ved evalueringen af tilbuddene i forhold til underkriteriet "Pris" vil NEXT Uddannelse København lægge vægt på den samlede evalueringstekniske tilbudssum, der fremgår af tilbudslisten.
Den samlede evalueringstekniske tilbudssum beregnes på baggrund af følgende samlede delpriser, hvis vægtning er anført i parentes:
a) Fast pris for udførelsen af bygherrerådgivning frem til tidspunktet, hvor totalrådgivningsaftalen er underskrevet, dvs. efter endt projektkonkurrence (50 %)
b) Den samlede timepris for de tilbudte medarbejdere (50 %), der beregnes på baggrund af følgende timepriser summet op med de forventede timer, hvis vægtning er anført i parentes:
o Bygherrerådgiver (0-5 års erfaring) (30 %)
o Bygherrerådgiver (6-10 års erfaring) (45 %)
o Bygherrerådgiver (11 års erfaring eller derover) (15 %)
o Øvrige administrative medarbejdere (10 %).
Timepriserne anvendes for den del af bygherrerådgiveraftalen, der vedrører den fireårige rammeaftale, som giver NEXT Uddannelse København mulighed for rekvirering af bygherrerådgivning, efter der er indgået kontrakt med totalrådgiveren på baggrund af projektkonkurrencen.
Til brug for evalueringen af tilbuddet i forhold til underkriteriet "Pris" skal tilbudsgiverne udfylde den tilbudsliste, som indgår i udbudsmaterialet.
NEXT Uddannelse København vil med underkriteriet "Organisation og nøglemedarbejdere" lægge vægt på:
- Tilbudsgivers etablering af en organisation, som indeholder en klar afgræsning af ansvarsforhold, sikrer anvendelsen af kompetente medarbejdere til udførelse af bygherrerådgivningen, fremmer god kommunikation og mindsker spildtid i projektet.
- At den projektansvarlige har et højt fagligt niveau, herunder dokumenteret pro-jektledelseserfaring, og flere års erfaring inden for bygherrerådgivning.
- At projektets nøglemedarbejdere har erfaring med gennemførelse af projektkonkurrencer, der har politisk bevågenhed, herunder udarbejdelse af konkurrenceprogrammer.
Tilbuddet skal indeholde oplysninger, som sætter NEXT Uddannelse København i stand til at evaluere tilbuddet. Tilbuddet bør derfor indeholde: 
- En organisationsplan, der redegør for den valgte organisering og bemanding. Der bør ligeledes redegøres for relationer til NEXT Uddannelse København, ansvarsforhold og kommunikationslinjer
- CV'er for projektleder og nøglemedarbejdere.
Bemærk: Tilbudsgivers angivelse af, hvilke nøglemedarbejdere og hvilken projektansvarlig som tilbudsgiver tilknytter bygherrerådgiveraftalen, er bindende for tilbudsgiver. Det følger således af bygherrerådgiveraftalen, at tilbudsgiver ikke uden NEXT Uddannelse Københavns samtykke kan udskifte de medarbejdere, som tilbudsgiver i sit tilbud har identificeret som projektansvarlig og nøglemedarbejdere.


Winner: BAUHERR P/S
Award value: 362806.68
Number of bids: 4